**«Burn the Stage: The Movie»** ( կորեերեն՝ 번 더 스테이지: 더 무비; ռոմանականացում` *Beon Deo Seuteiji: Deo Mubi*), հարավկորեական *BTS* բոյ բենդի վավերագրական համերգային ֆիլմը նրանց 2017 *BTS Live Trilogy Episode III*-ի հյուրախաղային շրջագայության մասին, որը աշխարհի 19 տարբեր քաղաքներից ավելի քան մեկուկես միլիոն երկրպագու է ներգրավել։ Ֆիլմի ռեժիսորը Պակ Չժուն Սուն է, պրոդյուսերը՝ Յուն Չժի Վոնը։ Պաշտոնական թողարկումը կայացել է 2018 թվականի նոյեմբերի 15-ին, որպես դիստրիբյուտոր հանդես է եկել *Trafalgar Releasing*-ը։

Տոմսերը նախնական պատվերի համար հասանելի են դարձել հոկտեմբերի 22-ին, և ֆիլմը սահմանափակ ցուցադրության է դուրս եկել նոյեմբերի 15-ին։ Ֆիլմի թրեյլերը ներկայացվել է հոկտեմբերի 23-ին։

Բարձր պահանջարկի պատճառով ֆիլմը դեկտեմբերի 5-ին և 6-ին որոշակի երկրներում կրկնակի վարձույթի է հանվել։ Երկրորդ ցուցադրության ժամանակ գերազանցել Է *One Direction*-ի կողմից սահմանված հանդիսատեսի հաճախելիության ռեկորդը․ ֆիլմի տոմսերը ձեռք են բերել 2 մլն մարդ։

2019 թվականի հունվարի 18-ին կայացել Է համերգային ֆիլմի պրեմիերան *YouTube Premium*-ում։

Սյուժե
------

Պատկերը ցուցադրում է *BTS*-ի հաջողության պատմությունը, որոնց փառքի գագաթնակետը սկսվել է 2017 թվականին. հիմնական կադրերը նկարահանվել են նույն տարվա համերգային շրջագայության ժամանակ, օգտագործվել են կուլիսային պահեր, հատվածներ երաժշտական մրցանակաբաշխություններից, ինչպես նաև մասնակիցներից յուրաքանչյուրի հարցազրույցներից։

Մասնակիցները պատմում են փառքի դժվար և հաճելի պահերի, ինչպես նաև աճելու և զարգանալու իրենց ցանկության մասին։

Ադապտացիա
---------

Ֆիլմը ավելի վաղ թողարկված «Burn the Stage» սերիալի լիամետրաժ ադապտացիան է, որը թողարկվել է 2018 թվականին՝ առանձին էպիզոդների տեսքով։ «Ես կանեմ դա» (անգլ.՝ I’d do it all) պիլոտային էպիզոդը YouTube-ի կորեական հատվածում դարձել է տասներորդ ամենադիտվող ոչ երաժշտական տեսահոլովակը։

| N° | Էպիզոդ | Թողարկման ամսաթիվ |
| --- | --- | --- |
| 1 | «Ես կանեմ դա» | 2018 թվականի մարտի 28 |
| 2 | «Դու արդեն պատասխան ունես» |
| 3 | «Նվիրիր ինձ ժպիտ» | 2018 թվականի ապրիլի 4 |
| 4 | «Ամբողջը իմ և քո համար» | 2018 թվականի ապրիլի 11 |
| 5 | «Ես չեմ կարող դադարեցնել» | 2018 թվականի ապրիլի 18 |
| 6 | «Լունայի երեխաները» | 2018 թվականի ապրիլի 25 |
| 7 | «Լավագույնն ինձ համար» | 2018 թվականի մայիսի 2 |
| 8 | «Դու ինձ պետք ես» | 2018 թվականի մայիսի 9 |
|

Դերերում
--------

Գլխավոր դերերում ներգրավված են խմբի բոլոր մասնակիցները, մի պահ հայտնվում են նաև աշխատակազմի աշխատակիցները։

* Կիմ Նամ Ջուն
* Կիմ Սոկ Ջին
* Մին Յուն-գի
* Չոն Հոսոկ
* Պակ Ջի Մին
* Քիմ Թեհյոն
* Չոն Չոնգուկ

Թողարկում
---------

### Դրամարկղային վճարներ

Սեուլում ցուցադրության առաջին օրը ֆիլմը հավաքել է ավելի քան 72 հազար հանդիսատես, ինչը թույլ է տվել կինոնկարը ընդգրկել այդլ-խմբերի համերգային ֆիլմերի թոփ 5-ում։ Հաջորդ երեք օրերին ընդհանուր առմամբ վաճառվել է ավելի քան 200 հազար տոմս, ինչի շնորհիվ կինոն ընդգրկվել է շաբաթվա լավագույն 5 թողարկումների ցանկում։ Առաջին երեք օրվա ընթացքում կինոնկարի եկամուտը կազմել է 1,77 մլն դոլար։

ԱՄՆ-ում ցուցադրության առաջին օրը ֆիլմը հավաքել է 1,2 մլն դոլար, հանգստյան օրերին շահույթն ավելացել է մինչև 3,6 մլն դոլար։ Սա 2014 թվականին *One Direction* ֆիլմ մյուզիքլի լավագույն արդյունքն էր։ Ֆիլմը ցուցադրվել է միայն 620 կինոթատրոնում, սակայն դա չի խանգարել նրան դրամարկղային մուտքերով զբաղեցնել 10-րդ հորիզոնականը, չնայած այն բանին, որ մյուս ֆիլմերը նույն ցուցակում ցուցադրվել են միջինը 2-4 հազար կինոթատրոններում։

Ճապոնիայում առաջին շաբաթվա ընթացքում ընդհանուր հավաքը կազմել է 1,3 մլն դոլար, Մեծ Բրիտանիայում՝ 826 884 դոլար։ Ընդհանուր հավաքը գերազանցել է 20,3 միլիոն դոլարի նշագիծը։

### Քննադատական ընդունելություն

*Polygon* պորտալից Սիդհանթ Ադլակխանը նշել է, որ ֆիլմը կատարում է իր հիմնական խնդիրը․ ցույց է տալիս *BTS*-ին ինչպես հյուրախաղային կյանքի ընթացքում, այնպես էլ առօրյա կյանքում։ Նա նաև ասել է, որ միակ նկատելի բացթողումն խմբի ելույթների ասպեկտներից խուսափելն է, ինչը ստեղծում է երաժշտական կուլմինացիա, որն այդպես էլ վրա չի հասնում։

Դուբայի *Gulf News* թերթը նշել է, որ ֆիլմում լավ ցույց է տրվել մասնակիցների կապը միմյանց հետ, նրանց բոլոր վնասվածքներն ու դժվարությունները, և չնայած ճնշմանը, նրանք դեռևս կարող են մնալ միասին և ուրախանալ։ Հնդկական *MensXP* կայքը նշել է, որ կինոնկարի շնորհիվ երկրպագուները կկարողանան տեսնել *BTS*-ի ելույթների ետնաբեմի պատկերը, իսկ ինքը՝ ֆիլմը նման է «մի կում թարմ օդի»։

*Celeb Mix*-ը կինոնկարն անվանել է «սիրտ ջերմացնող ֆիլմ, որը ցույց է տալիս կյանքը ետնաբեմից դուրս, անդադար շրջագայությունների և անհանգիստ ապրելակերպի շրջանում, որն ապրում են կորեական այդոլները, և որ *BTS*-ն երաժշտության նկատմամբ կիրք ունեցող յոթ տղաներ են, իրենց ելույթներով և իրենց Արմիի նկատմամբ մեծ երախտագիտությամբ։

Ծանոթագրություններ
------------------

1. ↑  «BTS' 'Burn the Stage' Movie Opens Worldwide, Sells Nearly 1M Pre-Sale Tickets». *Billboard*. 2018 թ․ նոյեմբերի 15. Վերցված է 2019 թ․ հունվարի 28-ին.
2. ↑  «BTS Sets Premiere Date for Burn the Stage: The Movie». *Coming Soon Net*. 2018 թ․ հոկտեմբերի 16. Վերցված է 2019 թ․ հունվարի 28-ին.
3. ↑  «BTS (방탄소년단) 'Burn the Stage: the Movie' Official Trailer». *BANGTAN TV*. 2018 թ․ հոկտեմբերի 23. Վերցված է 2019 թ․ հունվարի 28-ին.
4. ↑  «BTS' 'Burn the Stage' Gets an Encore in Cinemas Around the World (EXCLUSIVE)». *Variety*. 2018 թ․ նոյեմբերի 23. Վերցված է 2019 թ․ հունվարի 28-ին.
5. ↑  «BTS' 'Burn the Stage' Movie Claims Biggest-Ever Event Cinema Box Office Haul». *Variety*. 2018 թ․ դեկտեմբերի 11. Վերցված է 2019 թ․ հունվարի 28-ին.
6. ↑  «BTS 다큐 영화, 유튜브 오리지널 콘텐츠로 본다». *The Science Monitor*. 2019 թ․ հունվարի 15. Վերցված է 2019 թ․ հունվարի 28-ին.
7. ↑  «BTS film 'Burn the Stage: The Movie' coming to UAE cinemas». *The National*. 2018 թ․ նոյեմբերի 12. Վերցված է 2019 թ․ հունվարի 28-ին.
8. ↑  «'Burn The Stage' review: Inside BTS' rise in K-Pop». *Gulf News*. 2018 թ․ նոյեմբերի 16. Վերցված է 2019 թ․ հունվարի 28-ին.
9. ↑  «BTS: Burn the Stage». *BANGTAN TV*. 2019 թ․ հունվարի 15. Վերցված է 2019 թ․ հունվարի 28-ին.
10. ↑  «유튜브 글로벌 K-POP 뮤직비디오 순위, 블랙핑크 BTS 트와이스». *The Science Monitors*. 2018 թ․ դեկտեմբերի 19. Վերցված է 2019 թ․ հունվարի 28-ին.
11. ↑  «The Tweets About The 'Burn The Stage' Movie Are Hype Because It's Even Better Than Expected». *Elite Daily*. 2018 թ․ նոյեմբերի 17. Վերցված է 2019 թ․ հունվարի 28-ին.
12. ↑  «방탄소년단, 극장서도 SM·YG 이겼다…'번 더 스테이지: 더 무비' 첫날 7만 동원». *Spim*. 2018 թ․ նոյեմբերի 16. Վերցված է 2019 թ․ հունվարի 28-ին.
13. ↑  «[박스오피스IS] "스크린까지 접수" 톱4 '번더스테이지' BTS의 힘». *Joins*. 2018 թ․ նոյեմբերի 18. Վերցված է 2019 թ․ հունվարի 28-ին.
14. ↑  «Korea Box Office: 'Fantastic Beasts' Beats 'Bohemian Rhapsody' and Burns 'BTS'». *Variety*. 2018 թ․ նոյեմբերի 18. Վերցված է 2019 թ․ հունվարի 28-ին.
15. ↑  «BTS Breaks The Box Office Bank With 'Burn The Stage: The Movie'». *Forbes*. 2018 թ․ նոյեմբերի 18. Վերցված է 2019 թ․ հունվարի 28-ին.
16. ↑  «BTS Made $18.5 Million At The Box Office With 'Burn The Stage: The Movie'». *Forbes*. 2018 թ․ դեկտեմբերի 7. Վերցված է 2019 թ․ հունվարի 28-ին.
17. ↑  «The BTS concert film Burn the Stage digs deep into a phenomenon». *Polygon*. 2018 թ․ նոյեմբերի 28. Վերցված է 2019 թ․ հունվարի 28-ին.
18. ↑  «BTS – Burn The Stage: an insight into the life of the world's biggest boyband». *Celeb Mix*. 2018 թ․ նոյեմբերի 28. Վերցված է 2019 թ․ հունվարի 28-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Box Office Mojo · FilmAffinity · Internet Movie Database · Rotten Tomatoes |

 |